
R A P O R T

asupra proiectului de Lege pentru aprobarea Ordonanţei de urgenţă a Guvernului nr.108/2005 privind unele măsuri în domeniul salarizării persoanelor care ocupă funcţii de demnitate publică, alese şi numite, din administraţia publică locală

1. În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.108/2005 privind unele măsuri în domeniul salarizării persoanelor care ocupă funcţii de demnitate publică, alese şi numite, din administraţia publică locală, trimis cu adresa nr. PL-x 334 din 29 iulie 2005.

La întocmirea prezentului raport, Comisia a avut în vedere avizele Consiliului Legislativ (nr.1002/19.07.2005) şi avizele primite de la următoarele comisii:

· Comisia juridică, de disciplină şi imunităţi (nr.P.L.X-334/31.08.2005);

· Comisia pentru administraţie publică, amenajarea teritoriului şi echilibru ecologic (nr.26/283/25.08.2005).

Proiectul de lege are ca obiect de reglementare completarea cadrului legislativ existent în materie, care să asigure acordarea unitară a drepturilor salariale persoanelor care ocupă funcţii de demnitate publică, alese sau numite, în administraţia publică locală, pentru a se evita aplicarea unor dispoziţii contrare prevederilor legale, ca urmare a unor acţiuni în instanţe.

Comisia propune Plenului adoptarea proiectului de lege pentru corelarea indemnizaţiilor lunare corespunzătoare funcţiilor de demnitate publică, alese sau numite, în administraţia publică locală, cu salariile funcţionarilor publici din aceste instituţii, cât şi pentru reglementarea unitară a remunerării funcţiilor de demnitate publică din administraţia publică locală.

2. Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor:

a) din partea Guvernului: d-l Cătălin Dănilă, Secretar de Stat – Ministerul Muncii, Solidarităţii Sociale şi Familiei 

b) invitaţi: d-l Ion Gibescu, şef serviciu – Ministerul Muncii, Solidarităţii Sociale şi Familiei.

4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu majoritate din voturile celor prezenţi.

5. Proiectul de lege a fost adoptat de Senat în şedinţa din 28 iulie 2005.

6. Potrivit art.75 din Constituţia României, republicată, şi art.86 din Regulamentul Camerei Deputaţilor, Camera Deputaţilor este Cameră decizională.


În urma dezbaterii în şedinţa din 07 septembrie 2005, comisia propune admiterea cu modificări a proiectului de lege.

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	0
	1
	
	2
	3

	1
	__


	Titlul legii

Lege pentru aprobarea Ordonanţei de urgenţă a Guvernului nr.108/2005 privind unele măsuri în domeniul salarizării persoanelor care ocupă funcţii de demnitate publică, alese şi numite, din administraţia publică locală
	Nemodificat 

	3

	2
	__
	ARTICOL UNIC. - Se aprobă Ordonanţa de urgenţă a Guvernului nr.108 din 14 iulie 2005 privind unele măsuri în domeniul salarizării persoanelor care ocupă funcţii de demnitate publică, alese şi numite, din administraţia publică locală, publicată în Monitorul Oficial al României, Partea I, nr.654 din 22 iulie 2005, cu următoarea modificare:

	Se propune reformularea textului după cum urmează:

„Articol unic. - Se aprobă Ordonanţa de urgenţă a Guvernului nr.108 din 14 iulie 2005 privind unele măsuri în domeniul salarizării persoanelor care ocupă funcţii de demnitate publică, alese şi numite, din administraţia publică locală, publicată în Monitorul Oficial al României, Partea I, nr.654 din 22 iulie 2005, cu următoarele modificări:”

	Pentru respectarea normelor de tehnică legislativă, întrucât în legea de aprobare s-au introdus mai multe modificări.

	3
	Titlul ordonanţei

Ordonanţă de urgenţă privind unele măsuri în domeniul salarizării persoanelor care ocupă funcţii de demnitate publică, alese şi numite, din administraţia publică locală
	Nemodificat 
	Nemodificat 
	

	4
	Art.1. - (1) Indemnizaţiile lunare pentru funcţiile cuprinse în cap. I nr. crt. 10-37 din anexa nr. VII/1b şi la nr. crt. 21-26 din anexa VII/2b la Ordonanţa de urgenţă a Guvernului nr.191/2002 privind creşterile salariale ce se vor acorda în anul 2003 personalului bugetar

	Nemodificat 
	Nemodificat 
	

	
	
	
	
	

	
	
	
	
	

	
	salarizat potrivit Ordonanţei de urgenţă a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr. 154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, aprobată cu modificări prin Legea nr. 220/2003, cu modificările şi completările ulterioare, sunt cele prevăzute în anexa care face parte integrantă din prezenta ordonanţă de urgenţă.
	
	
	

	
	(2) Indemnizaţiile lunare prevăzute în anexă sunt cele corespunzătoare pentru lunile octombrie-decembrie 2005. În perioada de la data intrării în vigoare a prezentei ordonanţe de urgenţă şi până la data de 30 septembrie 2005 se acordă 45% din suma aferentă creşterii totale a indemnizaţiilor lunare, calculată ca diferenţă între indemnizaţiile lunare cuvenite începând cu luna octombrie 2005, stabilite potrivit prezentei ordonanţe de urgenţă, şi indemnizaţiile lunare avute în luna decembrie 2004.
	Nemodificat 
	Nemodificat 

	5
	__
	- La articolul 1, după alineatul (2) se introduce un alineat nou, alin.(3), cu următorul cuprins:

„(3) Ordonatorii principali de credite vor lua măsurile necesare pentru cuprinderea în bugetele instituţiilor respective a sumelor necesare aducerii la îndeplinire a prevederilor prezentei legi.”


	Se propune să devină punctul 1 al Legii de aprobare, cu următorul cuprins:

„1. La articolul 1, după alineatul (2) se introduce un alineat nou, alin.(3), cu următorul cuprins:

„(3) Ordonatorii principali de credite vor lua măsurile necesare pentru cuprinderea în bugetele instituţiilor respective a sumelor necesare aducerii la îndeplinire a prevederilor prezentei ordonanţe de urgenţă.”

Autor: deputat Stelian Duţu


	Pentru respectarea normelor de tehnică legislativă.

	6
	Art.2. - Pentru persoanele care ocupă funcţii de demnitate publică, alese şi numite, din administraţia publică locală, indemnizaţiile prevăzute în anexă reprezintă unica formă de remunerare a activităţii corespunzătoare funcţiei şi reprezintă baza de calcul pentru stabilirea drepturilor şi obligaţiilor care se determină în raport cu venitul salarial. La calculul cuantumului indemnizaţiei nu se adaugă sporul de vechime în muncă şi nici alte sporuri prevăzute de lege.
	Nemodificat 
	Se propune introducerea în Legea de aprobare a unui text nou, ca punct 2, cu următorul cuprins:

„2. Articolul 2 va avea următorul cuprins:
Art.2. – (1) Pentru persoanele care ocupă funcţii de demnitate publică, alese şi numite, din administraţia publică locală, indemnizaţiile prevăzute în anexă reprezintă unica formă de remunerare a activităţii corespunzătoare funcţiei şi reprezintă baza de calcul pentru stabilirea drepturilor şi obligaţiilor care se
 
	Pentru o corectă formulare şi o mai bună sistematizare a textului legii.

	
	
	
	
	

	
	
	
	
	

	
	
	
	determină în raport cu venitul salarial.

(2) Persoanele prevăzute la alin.(1) nu beneficiază de sporul de vechime în muncă şi nici de alte sporuri prevăzute de lege.”

Autori: deputaţi Stelian Duţu şi Karoly Kerekes


	

	7
	Art.3. - Prezenta ordonanţă de urgenţă intră în vigoare la data de 1 septembrie 2005. 


	Nemodificat 
	Nemodificat 
	

	8
	Anexa

Funcţii de demnitate publică din administraţia locală

(de la pagina 7 la pagina 8)
	Nemodificat 
	Se propune introducerea în Legea de aprobare a unui text nou, ca punct 3, cu următorul cuprins:

„3. Anexa va avea următorul cuprins:

 (de la pagina 9 la pagina 10)


	Ca urmare a procesului de denominare a leului.

II. Amendamente respinse

În cursul dezbaterilor, Comisia a respins următorul amendament:

	Nr. crt.
	Text iniţial
	Amendamentul propus 

 şi autorul acestuia
	Motivare
	Camera 

Decizională

	0
	1
	2
	3
	4

	1
	Art.2. - Pentru persoanele care ocupă funcţii de demnitate publică, alese şi numite, din administraţia publică locală, indemnizaţiile prevăzute în anexă reprezintă unica formă de remunerare a activităţii corespunzătoare funcţiei şi reprezintă baza de calcul pentru stabilirea drepturilor şi obligaţiilor care se determină în raport cu venitul salarial. La calculul cuantumului indemnizaţiei nu se adaugă sporul de vechime în muncă şi nici alte sporuri prevăzute de lege.


	D-l deputat Marian Sârbu propune reformularea textului după cum urmează:

“Art.2. - Pentru persoanele care ocupă funcţii de demnitate publică, alese şi numite, din administraţia publică locală, indemnizaţiile prevăzute în anexă reprezintă unica formă de remunerare a activităţii corespunzătoare funcţiei şi reprezintă baza de calcul pentru stabilirea drepturilor şi obligaţiilor care se determină în raport cu venitul salarial. La calculul cuantumului indemnizaţiei se adaugă sporul de vechime în muncă şi  alte sporuri prevăzute de lege.
	a) Argumente pentru susţinerea amendamentului:

Pentru îmbunătăţirea nivelului de trai.

b) Argumente pentru respingerea amendamentului:
Potrivit Legii nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, unica formă de remunerare este indemnizaţia.
	Camera Deputaţilor



Comisia a propus aprobarea proiectului în forma propusă în prezentul raport cu 16 voturi pentru şi o abţinere.

PREŞEDINTE,





SECRETAR,


Stelian DUŢU





Karoly KEREKES

Întocmit, 

Expert Elena MESAROŞ

